section_heading: Povijest
paragraph_text: Zajedno s 2. armijom pod zapovjedništvom Georga von der Marwitza i također novoformiranom 18. armijom pod zapovjedništvom Oskara von Hutiera, 17. armiji je bila namijenjena presudna uloga u odlučnoj njemačkoj ofenzivi (Kaiserschlacht) na Zapadnom bojištu kojom je njemački glavni stožer želio ostvariti presudnu pobjedu prije nego što na bojište pristignu američke snage.